ปกติแล้วจะไม่รีวิวร้านอาหารประเภทที่มีทั่วไปตามห้างสรรพสินค้า เพราะคิดว่าทั่วๆไปไม่ unique แต่อดไม่ได้เมื่อมาลองข้าวแช่ของ S&P ครั้งแรก ประทับใจมาก เค้าจัดจานมาสวยมาก พนง.ให้คำแนะนำเรื่องโปรโมชั่นต่างๆ ดีมากด้วย หน้าร้อนนี้เมนูดังก็หนีไม่คงเป็นข้าวแช่ S&P เค้ามีให้เลือกถ้าสั่งเป็นชุดซึ่งมีข้าวแช่กับข้าวเหนียวมะม่วงน้ำดอกไม้ในราคา 299 บาท ชุดข้าวแช่สามารถเลือกได้ว่าจะเป็นข้าวหอมมะลิเฉยๆ หรือเป็นข้าวใบเตยก็ได้ เครื่องเคียงที่จัดมาในจานสวยมาก จนไม่กล้าทาน มีทั้งกะปิทอด ไชโป้วหวาน หมูฝอย 
พริกทอด มะม่วงแกะสลัก แครอทแกะสลัก และกระชาย ชอบมากคือกะปิทอด หวานเค็ม กลมกล่อม พอดีคำ และไชโป๊วหวาน หวานกำลังดี ข้าวใบเตยลอยน้ำดอกมะลิหอมมาก ชื่นใจสุดๆ วิธีทานที่ถูกต้องคือ ทานกับคำนึงแล้วค่อยทานข้าวแช่ เราจะไม่ตักเครื่องเคียงลงไปในข้าวแช่แบบข้าวต้มนะคะ เพราะจะทำให้ข้าวแช่มีกลิ่นคาวได้ค่ะ ทานคาวเสร็จก็ทานหวานต่อ ข้าวเหนียวมะม่วงอุ่นๆ ราดด้วยน้ำกะทิ อร่อยกลมกล่อมมาก ข้าวเหนียวมูนเป็นกลิ่นใบเตยและอัญชัญ มะม่วงน้ำดอกไม้กรีดมาเป็นคำๆ สุกกำลังดี ชอบมาก จะไปทานซ้ำจนกว่าจะหมดฤดูกาลข้าวแช่และข้าวเหนียวมะม่วงแน่นอน